15. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 61 της 21/29 Ιαν. 1977 (ΦΕΚ Α' 24) Περί τροποποιήσεως του υπ' αριθ. 160/1975 Π.Δ/τος «περί συστάσεως θέσεων Καθηγητών Σωματικής Αγωγής παρά τω Πανεπιστημίω Πατρών». Άρθρον μόνον. Εις τον πρώτον εισαγωγικόν βαθμόν των δια του Π.Δ/τος 160/1975 (ΦΕΚ 47Α') συσταθεισών θέσεων Καθηγητών Σωματικής Αγωγής, επί βαθμοίς 5ω4ω, παρά τω Πανεπιστημίω Πατρών διορίζονται οι κεκτημένοι πτυχίον Εθνικής Ακαδημίας Σωματικής Αγωγής ή ισοτίμου Σχολής της αλλοδαπής και υπηρετούντες ή υπηρετήσαντες ως Καθηγηταί Σωματικής Αγωγής επί βαθμώ 5ω εις Δημόσια Σχολεία. Ανώτατον όριον ηλικίας διορισμού εις τας ανωτέρω θέσεις ορίζεται το 45ον έτος. 